Kragerø Golfklubb

Kragerø Golfklubb ble stiftet 9. desember 1998. I 1999 fikk klubben mulighet til å bygge en treningsbane på Lønne i Sannidal (Kragerø kommune) og frem til 2003 var dette Kragerø Golfklubbs hjemmebane. Da den nye 18-hulls golfbanen på Stabbestad sto klar flyttet klubben dit, og på årsmøtet denne vinteren valgte klubben å dele seg i to. Kragerø Golfklubb ble klubben til den nye banen, mens Lønne Golfklubb ble på Lønne.
Banen på Stabbestad er den eneste av de tre banene i Kragerø med 18 hull. De to andre er Lønne Golfklubb (9 hull) og Gumøy Golfklubb (9 hull). Sistnevnte er privat. 

18-hullsbanen består av fem par 3 hull, ti par 4 hull og tre par 5 hull, som tilsammen utgjør en par 70 bane.

Kragerø Golfklubb har hatt flere kjente golfprofiler som har jobbet som golf-pro opp gjennom tiden. Blant disse har en av Norges beste golfere gjennom tidene, Per Haugsrud, vært en viktig brikke de første årene for klubben.

De seneste årene har klubben også fostret opp dyktige talenter. Thomas Guste-Pedersen er nå rangert som en av Norges beste golfere, og i februar 2013 ble han profesjonell golfspiller.KV, Jon Fivelstad, «Thomas med et skikkelig byks på verdensrankingen», publisert 27.10.2011 (hentet 14.02.2015)

 Referanser 

 Eksterne lenker 
 Kragerø Golfklubbs nettside

Kategori:Golfklubber og -baner i Norge
Kategori:Sport i Kragerø
Kategori:Etableringer i 1998
Kategori:Byggverk i Kragerø
Kategori:Idrettsanlegg i Telemark